ยาแอลฟา2-อะดรีเนอร์จิก รีเซพเตอร์ อะโกนิสต์มีสรรพคุณคุณสมบัติอย่างไร
ก. แก้ปวด ลดการหดเกร็งของลำไส้ ท่อน้ำดี กระเพาะปัสสาวะ มดลูก พร้อมทั้งมีฤทธิ์เป็นยาลดการอักเสบ
ข. ช่วยลดหรือเพิ่มความดันโลหิต หยุดการไหลของเลือดจากบาดแผลใช้เป็นยาห้ามเลือด ช่วยเพิ่มอัตราการเต้นของหัวใจให้กลับมาเป็นปกติ ป้องกันการเกิดอาการไมเกรน บำบัดอาการสมาธิสั้น บำบัดอาการปัสสาวะบ่อย บำบัดอาการผู้ที่ติดยาสารเสพติด 
ค. รักษาอาการอักเสบของลำไส้ แก้ปวดท้อง แก้ท้องเสีย
ง. บรรเทาไข้ อาการปวดศีรษะ และอาการปวดเมื่อย และรักษาให้หายจากโรคหวัดและไข้หวัด
คำตอบคือ ข.  
เพราะว่า  สรรพคุณข้อบ่งใช้ของยาในกลุ่มยาแอลฟา2-อะดรีเนอร์จิก รีเซพเตอร์ อะโกนิสต์ขึ้นกับ โครงสร้างทางเคมีของแต่ละตัวยาย่อย และชนิดของเนื้อเยื่ออวัยวะที่มีตัวรับของตัวยาเหล่านั้น 

ซึ่งพอสรุปสรรพคุณข้อบ่งใช้ที่นำมาใช้ทางคลินิกของยา กลุ่มนี้ เช่น ช่วยลดหรือเพิ่มความดันโลหิต หยุดการไหลของเลือดจากบาดแผลใช้เป็นยาห้ามเลือด ช่วยเพิ่มอัตราการเต้นของหัวใจให้กลับมาเป็นปกติ ป้องกันการเกิดอาการไมเกรน บำบัดอาการสมาธิสั้น บำบัดอาการปัสสาวะบ่อย บำบัดอาการผู้ที่ติดยาสารเสพติด

ยาแอลฟา2-อะดรีเนอร์จิก รีเซพเตอร์ อะโกนิสต์ มีกลไกการออกฤทธิ์โดยตัวยาจะออกฤทธิ์ในบริเวณตัวรับชนิด Alpha2 adrenergic receptors ส่งผลให้ร่างกายมีการตอบสนอง โดยเป็นไปตามธรรมชาติของตัวยาที่มากระตุ้นหรือที่ออกฤทธิ์ที่เนื้อเยื่ออวัยวะภายในร่างกายอย่างเช่น หลอดเลือด หลอดลม หัวใจ กระเพาะปัสสาวะ ฯลฯ การตอบสนองของร่างกายดังกล่าว จะต้องได้รับตัวยาในปริมาณที่ถูกต้องและเหมาะสมกับอาการโรคของผู้ป่วย จึงจะส่งผลดีและช่วยบำบัดอาการเจ็บป่วย และเป็นที่มาของสรรพคุณ  ดังนั้นการใช้ยาต่างๆในกลุ่มยานี้ จึงต้องเป็นการสั่งการใช้โดยแพทย์ผู้รักษาผู้ป่วยเท่านั้น

ยาแอลฟา2-อะดรีเนอร์จิก รีเซพเตอร์ อะโกนิสต์ มีรูปแบบการจัดจำหน่าย เช่น ยาชนิดรับประทานทั้งชนิด เม็ด แคปซูล และน้ำ ยาฉีดทั้งชนิด เข้าหลอดเลือด เข้ากล้ามเนื้อ และฉีดใต้ผิวหนัง ยาพ่นจมูก ยาหยอดตา ยาทาเฉพาะที่ พลาสเตอร์ปิดผิวหนัง 

 การบริหารยาใช้ยากลุ่มแอลฟา2-อะดรีเนอร์จิก รีเซพเตอร์ อะโกนิสต์ กับผู้ป่วยแต่ละราย จะต้องเป็นไปตามดุลยพินิจของแพทย์ผู้รักษาเท่านั้น โดยมีปัจจัยของลักษณะโรค อายุ เพศ วัย โรคประจำตัว รวมถึงยาอื่นๆที่ผู้ป่วยมีใช้อยู่ก่อน
เภสัชวิทยา Pharmacology